ET
C 264/4
Euroopa Liidu Teataja
27.7.2023
7.
Kõigi selliste asjaomaste sidusrühmade (erasektor, vabaühendused, teatavad kogukonnad jne) kaasamine, kes on eriti riskidele avatud või haavatavad ja/või kellel on kohanemismeetmetest teavitamiseks ja/või nende rakendamiseks vajalikud teadmised/ressursid/suutlikkus.
8.
Mitmetasandiline koordineerimine ja peavoolustamine kohanemismeetmete planeerimisel ja rakendamisel – nii horisontaalne (nt ministeeriumide vahel) kui ka vertikaalne (nt avaliku halduse muude tasanditega).
9.
Kohanemismeetmete rakendamise pidev seire ja hindamine, mis hõlmab nii protsesse kui ka mõju ja tulemusi ning mille jaoks on olemas vajalikud vahendid.
Kohanemistulemuste seire taristul võib olla oluline koostoime varajase hoiatamisega.
Kohanemisstrateegiate/-kavade väljatöötamise või ajakohastamise põhietapid Joonis 1 Ülevaade kohanemisstrateegia/-kava väljatöötamise või ajakohastamise ettevalmistavatest etappidest
Allikas: Euroopa Komisjon Joonisel 1 on kokkuvõtlikult kirjeldatud kohanemisstrateegiate ja -kavade väljatöötamise või ajakohastamise põhietappe.
Üksikasjalikum teave on esitatud alljärgnevates punktides.
1. etapp.
Institutsioonilise raamistiku loomine ja sidusrühmade kaasatuse tagamine
Suunistes kirjeldatud 1. etapp aitab: — kliimamuutustega kohanemise strateegia loomise protsessi ette valmistada; — luua asjaomaseid sidusrühmi kaasavad institutsionaalsed raamistikud; — kaasata riigi tasandist madalama tasandi valitsusi; — mobiliseerida ressursse kliimamuutustega kohanemiseks;